Chioma Grace Ubogagu (an haife ta 10 ga watan Satumban 1992) ƙwararriyar 'yar wasan ƙwallon ƙafa ce wadda ke taka leda a matsayin 'yar wasan gaba na Real Madrid CF a cikin Spanish Primera División . Ta taba taka leda a Orlando Pride, Brisbane Roar, Houston Dash da Arsenal . Ubogagu ta buga wasan kwallon kafa na jami'ar Stanford kuma ta buga wasanni lokacin da take matashiya a matakai daban-daban a Amurka, inda ta lashe Kofin Duniya na mata na U-20 a shekarar 2012 . Ubogagu an haife ta ne a Landan, inda iyayenta suke da zama, mahaifiyar ta Tina ma'aikaciyar jinya ce shi kuma mahaifinta Aloy ma'aikacin zamantakewar al'umma, dukkanin su 'yan Najeriya ne da suka ƙaura Landan don neman damar aiki. Tun tana shekara 3, iyayenta suka rabu inda hakan yass ta ƙaura tare da mahaifiyarta da babban yayanta zuwa Coppell, Texas a wani yanki a cikin Dallas – Fort Worth metroplex inda a nan ne ta fara harkar kwallon kafa bayan ta shiga kungiyar ƙwallon ƙafa ta D'Feeters. Saboda iyayenta da wurin haihuwarta, Ubogagu ta na da damar wakiltar Najeriya, Ingila ko Amurka.